निफ्टी 50

निफ्टी 50 (NIFTY 50) भारत के शेयर मार्केट के एगो सूचकांक (इंडेक्स) हवे, जे नेशनल स्टॉक एक्सचेंज पर दर्ज भारत के 50 गो सबसे बड़ कंपनी सभ के फ़्लोट-वेटेड औसत के देखलावेला। निफ्टी 50 के मालिक आ संचालक एनएसई इंडाइसेज़ ह, जे एन.एस.ई. के पूरा मालिकी वाला शाखा हवे। निफ्टी 50 इंडेक्स 22 अप्रैल 1996 के शुरू भइल, आ एकर आधार तारीख 3 नवंबर 1995 रखल गइल, जवना में आधार मूल्य 1000 राखल गइल।

निफ्टी 50 से जुड़ल पूरा सिस्टम में इंडेक्स फंड (देश के आ विदेश के म्यूचुअल फंड आ ई.टी.एफ.), आ फ्यूचर्स–ऑप्शन के सौदा शामिल बा—जवन एन.एस.ई. आ एन.एस.ई. इंटरनेशनल एक्सचेंज (जीफ़्ट निफ्टी के जरिये) पर चलेला। 2016 में वर्ल्ड फेडरेशन ऑफ एक्सचेंजेज (डबल्यू.एफ.ई.) आ एफ.आई.ए. के हिसाब से निफ्टी 50 दुनिया के सबसे ज़्यादा ट्रेड होखे वाला इंडेक्स ऑप्शन कॉन्ट्रैक्ट रहल, बाकिर बाद में एकरा के निफ्टी बैंक पछाड़ दिहलस। 2024 में, जब निफ्टी बैंक के साप्ताहिक एक्सपायरी वाला कॉन्ट्रैक्ट बंद कइल गइल, तब निफ्टी 50 फेर से निफ्टी बैंक से आगे निकल गइल।

निफ्टी 50 भारत के अर्थव्यवस्था के 13 गो सेक्टर कवर करेला, आ निवेश प्रबंधक लोगन के एके पोर्टफोलियो में पूरा भारतीय बजार से जुड़ल जोखिम–लाभ का मौका देला।
नवम्बर 2025 तक, निफ्टी 50 में: 36.84% वजन फ़ाइनेंशियल सर्विसेज (बैंकिंग समेत), 10.39% तेल–गैस, 10.23% इंफॉर्मेशन टेक्नोलॉजी, 6.81% ऑटोमोबाइल, आ 6.49% कंज़्यूमर गुड्स के हिस्सा में रहे।

श्रेणी:शेयर बजार